CELEX: 32015D1183
Language: sl
Date: 2015-07-17 00:00:00
Title: Izvedbeni sklep Komisije (EU) 2015/1183 z dne 17. julija 2015 o določitvi potrebnih tehničnih in operativnih specifikacij za uporabo tretje različice sistema EGNOS

18.7.2015   
            
            
               SL
            
            
               Uradni list Evropske unije
            
            
               L 192/20
            
         IZVEDBENI SKLEP KOMISIJE (EU) 2015/1183
   z dne 17. julija 2015
   o določitvi potrebnih tehničnih in operativnih specifikacij za uporabo tretje različice sistema EGNOS
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1285/2013 Evropskega parlamenta in Sveta z dne 11. decembra 2013 o vzpostavitvi in obratovanju evropskih satelitskih navigacijskih sistemov ter razveljavitvi Uredbe Sveta (ES) št. 876/2002 in Uredbe (ES) št. 683/2008 Evropskega parlamenta in Sveta (1) ter zlasti člena 12(3)(d),
   ob upoštevanju naslednjega:
   
               (1)
            
            
               Člen 12 Uredbe (EU) št. 1285/2013 določa, da ima Komisija splošno odgovornost za program EGNOS, in jo pooblašča za določitev tehničnih in operativnih specifikacij, potrebnih za razvoj sistema EGNOS.
            
         
               (2)
            
            
               Sistem EGNOS se je že razvil, saj je bila prva različica uvedena po letu 2000, leta 2009 pa ji je sledila druga različica. Delovati so začele vse tri storitve iz člena 2(5) Uredbe (EU) št. 1285/2013, ki jih omogoča sistem, in sicer odprta storitev (30. oktobra 2009), storitev razširjanja komercialnih podatkov (EDAS, 26. julija 2012) in storitev varovanja življenj (SoL, 12. marca 2011).
            
         
               (3)
            
            
               Da bi zagotovili skladnost z značilnostmi in dosegli posebne cilje programa EGNOS iz člena 2 Uredbe (EU) št. 1285/2013, je zdaj pomembno določiti tehnične in operativne specifikacije za tretjo različico sistema. Tretja različica, ki naj bi začela delovati po letu 2020, bi pomenila izboljšavo druge različice, ker bi v tehničnem smislu zajemala spremljanje in popravljanje signalov odprte storitve, ki jo omogoča sistem, vzpostavljen v okviru programa Galileo, ter uporabo dvojne frekvence tako v sistemu GPS kot v sistemu programa Galileo.
            
         
               (4)
            
            
               Tehnični prehod iz druge različice v tretjo bi izboljšal geografsko pokritost vseh treh storitev, ki jih omogoča sistem, in povečal njihovo zmogljivost.
            
         
               (5)
            
            
               Glede geografske pokritosti bi bil cilj razvoja sistema predvsem zagotoviti pokritost vseh ozemelj držav članic EU z zemljepisno lego v Evropi, vključno z Azori, Kanarskimi otoki in Madeiro. To pokritost bi bilo mogoče razširiti preko meja držav članic EU, da bi zajela tudi države kandidatke za članstvo v EU in države, ki jih zajema evropska sosedska politika, če bi bilo to tehnično izvedljivo in na podlagi mednarodnih sporazumov, pod pogoji iz zadnjega pododstavka člena 2(5) Uredbe (EU) št. 1285/2013.
            
         
               (6)
            
            
               V tretji različici bi bilo treba v primerjavi z drugo izboljšati zmogljivost, predvsem pri storitvi SoL.
            
         
               (7)
            
            
               Pri odprti storitvi bi izboljšanje zmogljivosti pomenilo zagotavljanje natančnih podatkov v smislu merjenja časa, kot npr. razlike med časom, ki ga uporablja EGNOS, ter časom UTC in časom sistema GPS.
            
         
               (8)
            
            
               Pri storitvi EDAS bi ta izboljšava predvsem pripomogla k skrajšanju časa za prenos podatkov na dve sekundi, s čimer bi se skrajšal čas, ko storitev ni na voljo.
            
         
               (9)
            
            
               Vendar pa bi moralo povečanje zmogljivosti v tretji različici sistema EGNOS priti do izraza predvsem pri storitvi SoL, zlasti v sektorjih civilnega letalstva in pomorskega prevoza.
            
         
               (10)
            
            
               Za uporabo v civilnem letalstvu in primerno izpolnitev potreb navigacije v zračnem prometu, zlasti glede optimizacije pretoka prometa med različnimi geografskimi območji, bi morala biti v tretji različici poleg treh storitev, ki jih omogoča že druga različica, tj. „na ruti – nenatančni prilet“, „prilet z vertikalnim vodenjem APV-I“ in „prilet z LPV 200“, na voljo nova storitev „natančni prilet kategorije I“. Poleg tega bi bila razpoložljivost storitve „prilet z LPV 200“ precej večja, ker bi bil čas razpoložljivosti storitve v razponu od 0,99 do 0,999.
            
         
               (11)
            
            
               V civilnem letalstvu je pomembno tudi zagotoviti, da bo storitev SoL še naprej skladna z Izvedbeno uredbo Komisije (EU) št. 1035/2011 (2). Kot je navedeno v uvodni izjavi 14 te uredbe, bi morali izvajalci navigacijskih služb v zračnem prometu delovati v skladu z ustreznimi standardi Mednarodne organizacije civilnega letalstva, dokler ne bodo standardi navedene mednarodne organizacije v celoti preneseni v zakonodajo EU.
            
         
               (12)
            
            
               V pomorskem prevozu bi morala biti s tretjo različico sistema EGNOS uvedena storitev SoL v skladu z mednarodnimi standardi Mednarodne pomorske organizacije, kar bi dalo nove možnosti za uporabo sistema EGNOS, ki bi zaradi večje natančnosti prispevale k uspešnosti in varnosti v tem sektorju. V ta namen in ob upoštevanju neizogibnih omejitev pri navigaciji v bližini obale, ob približevanju pristaniščem ali vplutju vanje bi morala širitev storitve SoL v pomorskem sektorju omogočiti predvsem visoko stopnjo razpoložljivosti, ki bi bila na lestvici od 0 do 1 več kot 0,998, tako pa bi bila zagotovljena celovitost storitve v razmiku manj kot 10 sekund in bočna natančnost manj kot 10 m.
            
         
               (13)
            
            
               Da spremembe ne bi vplivale na uporabnike sistema EGNOS ali okrnile sedanje uporabe v komercialne namene, bi morale biti tehnične in operativne specifikacije tretje različice sistema EGNOS združljive s specifikacijami druge različice, sicer bi ogrozili vse, kar je bilo doseženo doslej, ali pa bi poslabšali sedanje možnosti za uporabo na škodo uporabnikov.
            
         
               (14)
            
            
               Za dokončanje tehničnega prehoda iz druge različice v tretjo je treba določiti tehnične in operativne specifikacije, navedene v Prilogi.
            
         
               (15)
            
            
               Ukrepi iz tega sklepa so skladni z mnenjem odbora, ustanovljenega v skladu s členom 36(1) Uredbe (EU) št. 1285/2013 –
            
         SPREJELA NASLEDNJI SKLEP:
   Člen 1
   Tehnične in operativne specifikacije tretje različice sistema EGNOS so določene v Prilogi.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 17. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 1.
   
      (2)  Izvedbena uredba Komisije (EU) št. 1035/2011 z dne 17. oktobra 2011 o skupnih zahtevah za izvajanje služb navigacijskih služb v zračnem prometu ter o spremembi uredb (ES) št. 482/2008 in (EU) št. 691/2010 (UL L 271, 18.10.2011, str. 23).
   
      PRILOGA
      
         TEHNIČNE IN OPERATIVNE SPECIFIKACIJE
      
      1.   Glavne značilnosti sistema EGNOS v3, ki so bile ohranjene, izboljšane ali dodane glede na sistem EGNOS v2
      
      
                   
               
               
                  EGNOS v2
               
               
                  EGNOS v3
               
            
                  Sprejemniški načini
               
               
                  
                              —
                           
                           
                              enojna frekvenca monokonstelacija: GPS L1
                           
                        
               
                  
                              —
                           
                           
                              enojna frekvenca monokonstelacija: GPS L1
                           
                        
                              —
                           
                           
                              dvojna frekvenca monokonstelacija: GPS L1/L5 ali Galileo E1/E5a
                           
                        
                              —
                           
                           
                              dvojna frekvenca dvojna konstelacija: GPS L1/L5 + Galileo E1/E5a
                           
                        
            
                  Posebne storitve za letalstvo
               
               
                  
                              —
                           
                           
                              na ruti/nenatančni prilet
                           
                        
                              —
                           
                           
                              prilet z vertikalnim vodenjem APV-I
                           
                        
                              —
                           
                           
                              prilet z LPV 200
                           
                        
               
                  
                              —
                           
                           
                              na ruti/nenatančni prilet
                           
                        
                              —
                           
                           
                              prilet z vertikalnim vodenjem APV-I
                           
                        
                              —
                           
                           
                              prilet z LPV 200
                           
                        
                              —
                           
                           
                              natančni prilet kategorije I
                           
                        
            
                  Posebne storitve za pomorstvo
               
               
                  ni relevantno
               
               
                  
                              —
                           
                           
                              oceanska območja
                           
                        
                              —
                           
                           
                              navigacija na vstopu v pristanišče, med približevanjem pristanišču in v obalnih vodah
                           
                        
            
                  Sposobnost sistema za posnemanje
               
               
                  da
               
               
                  da
               
            
                  Združljivost delovanja storitve na ravni uporabnika glede na prejšnjo verzijo
               
               
                  ni relevantno
               
               
                  da
               
            
                  Omejitev storitev (1)
                  
               
               
                  
                              —
                           
                           
                              območje storitve varovanja življenj omejeno na [40W, 40E], [20N, 70N]
                           
                        
                              —
                           
                           
                              največje število postaj je omejeno na 60
                           
                        
               
                  ni omejitve (2)
                  
               
            2.   Tehnične in operativne specifikacije odprte storitve
      
      
                   
               
               
                  Odprta storitev
               
            
                  Bočna natančnost (95 %)
               
               
                  3 m
               
            
                  vertikalna natančnost (95 %)
               
               
                  4 m
               
            
                  Razpoložljivost OS
               
               
                  0,99
               
            
                  Območje pokritosti
               
               
                  države članice EU + Norveška in Švica
               
            
                  Jamstvo storitve
               
               
                  ne
               
            
                  Dostopnost
               
               
                  
                              —
                           
                           
                              z združljivimi sprejemniki v območju pokritosti sistema EGNOS
                           
                        
                              —
                           
                           
                              ni potrebno posebno dovoljenje/certifikat
                           
                        
            
         
      
                   
               
               
                  Določanje točnega časa
               
            
                  Natančnost omrežnega časa sistema EGNOS glede na čas UTC
               
               
                  20 ns 3sigma
               
            
                  Natančnost omrežnega časa sistema EGNOS glede na čas sistema GPS
               
               
                  največ 50 ns
               
            
                  Razpoložljivost storitve določanja točnega časa
               
               
                  99 %
               
            
                  Jamstvo storitve
               
               
                  ne
               
            
                  Dostopnost
               
               
                  
                              —
                           
                           
                              z združljivimi sprejemniki v območju pokritosti sistema EGNOS
                           
                        
                              —
                           
                           
                              ni potrebno posebno dovoljenje/certifikat
                           
                        
            3.   Tehnične in operativne specifikacije za EGNOS Data Access Service (EDAS)
      
      
                   
               
               
                  EDAS
               
            
                  Storitvene specifikacije
               
               
                  proizvodi, ki jih daje sistem neposredno na voljo
               
               
                  neobdelani podatki RIMS
               
            
                  podatki sporočila, ki ga oddaja sistem EGNOS
               
            
                  podatki o stanju sistema EGNOS
               
            
                  prehodni čas (3)
                  
               
               
                  2 s
               
            
                  razpoložljivost
               
               
                  0,999
               
            
                  Dostopnost
               
               
                  proizvodi, ki jih končnim uporabnikom posredujejo posebni ponudniki storitev, povezani s strežnikom sistema EGNOS
               
            
                  Strežniške specifikacije
               
               
                  zavarovana arhitektura za svetovni dostop
                  povezava z zadostno pasovno širino
               
            4.   Tehnične in operativne specifikacije storitve varovanja življenj
      
      4.1   Storitve v zračnem prometu (4)
      
      
                   
               
               
                  Na ruti – nenatančni prilet
               
               
                  Prilet z vertikalnim vodenjem APV-I (podedovana storitev)
               
               
                  Prilet z LPV 200
               
               
                  Natančni prilet kategorije I
               
            
                  Standardi
               
               
                  točka 3(a) Priloge V Izvedbene uredbe (EU) št. 1035/2011, kakor je ustrezno
               
            
                  Bočna natančnost
               
               
                  220 m
               
               
                  16 m
               
               
                  16 m
               
               
                  16 m
               
            
                  Vertikalna natančnost
               
               
                  ni relevantno
               
               
                  20 m
               
               
                  4 m
               
               
                  4 m
               
            
                  VNSE – v pogojih brez okvar
               
               
                  ni relevantno
               
               
                  ni relevantno
               
               
                  10 m
                  z verjetnostjo 10– 7/150 s
               
               
                  ni relevantno
               
            
                  VNSE – v pogojih izpada sistema
               
               
                  ni relevantno
               
               
                  ni relevantno
               
               
                  15 m
                  z verjetnostjo 10– 5/150 s
               
               
                  ni relevantno
               
            
                  Tveganje integritete
               
               
                  1,10– 7/uro
               
               
                  2,10– 7/150 s
               
               
                  2,10– 7/150 s
               
               
                  2,10– 7/150 s
               
            
                  Čas do alarma
               
               
                  10 s
               
               
                  10 s
               
               
                  6 s
               
               
                  6 s
               
            
                  HAL
               
               
                  556 m
               
               
                  40 m
               
               
                  40 m
               
               
                  40 m
               
            
                  VAL
               
               
                  ni relevantno
               
               
                  50 m
               
               
                  35 m
               
               
                  10 m
               
            
                  Tveganje prekinitve delovanja
               
               
                  1,10– 5/uro
               
               
                  8,10– 6/15 s
               
               
                  8,10– 6/15 s
               
               
                  8,10– 6/15 s
               
            
                  Razpoložljivost storitve SoL (5)
                  
               
               
                  0,999
               
               
                  0,99
               
               
                  od 0,99 do 0,999
               
               
                  0,99
               
            
                  Območje pokritosti
               
               
                  letalska informativna območja (FIR) držav članic EU + Norveške in Švice
               
               
                  kopenske površine (6) držav članic EU + Norveške in Švice
               
               
                  kopenske površine držav članic EU + Norveške in Švice
               
               
                  kopenske površine držav članic EU + Norveške in Švice
               
            
                  Razširitev ciljnega območja pokritosti
               
               
                  člen 2(5) Uredbe (EU) št. 1285/2013
               
            
                  Delovanje načina preklopa
               
               
                  Sistem EGNOS v3 bo na območju pokritosti zagotavljal raven storitve LPV-200 (7) z razpoložljivostjo 99 %, ko se bo preklopil na izključno uporabo konstelacije Galileo.
                  Sistem EGNOS V3 bo zagotavljal raven storitve LPV 200 na kopenskih površinah območja pokritosti z razpoložljivostjo 99 %, če bo na ravni uporabnika popolnoma odpovedala frekvenca L5/E5a.
               
            
                  Jamstvo storitve
               
               
                  da
               
            
                  Dostopnost
               
               
                  S sprejemniki, ki so združljivi s sistemom SBAS
               
            
         
      4.2   Pomorske storitve (8)
      
      
                   
               
               
                  Navigacija na vstopih v pristanišča,
                  Približevanje pristanišču in v obalnih vodah
               
            
                  Standardi
               
               
                  resoluciji IMO A.915(22) in A.1046(27)
               
            
                  Bočna natančnost
               
               
                  10 m
               
            
                  Vertikalna natančnost
               
               
                  ni relevantno
               
            
                  Tveganje integritete
               
               
                  1,10– 5/3 ure
               
            
                  Čas do alarma
               
               
                  10 s
               
            
                  HAL
               
               
                  25 m
               
            
                  VAL
               
               
                  ni relevantno
               
            
                  Tveganje prekinitve delovanja
               
               
                  3,10– 4/15 minut
               
            
                  razpoložljivost storitve SoL
               
               
                  0,998
               
            
                  Območje pokritosti
               
               
                  nacionalne vode (9) držav članic EU + Norveške in Švice
               
            
                  Jamstvo storitve
               
               
                  da
               
            
                  Dostopnost
               
               
                  S sprejemniki, ki so združljivi s sistemom SBAS
               
            
         (1)  Uporabnikov dostop do odprte storitve in storitev varovanja življenj je omejen na območje vidljivosti geostacionarnih satelitov.
      
         (2)  Ker omejitve ni, bo v zasnovo sistema EGNOS v3 mogoče vključiti dodatne postaje, da bi lahko območje pokritosti sistema EGNOS kontinuirano razširili v skladu s členom 2(5) Uredbe (EU) št. 1285/2013.
      
         (3)  Prehodni čas je čas, ki preteče od trenutka prenosa zadnjega bita navigacijskega sporočila iz vesoljskega segmenta (sistem EGNOS in sateliti sistema GPS/Galileo) do trenutka, ko podatki zapustijo strežnik sistema EGNOS.
      
         (4)  Specifikacije zmogljivosti v tej preglednici se nanašajo samo na prispevek signala v vesolju.
      
         (5)  Razpon je podan za razpoložljivost storitve v postopku prileta. Spodnji del razpona ustreza pričakovani razpoložljivosti za storitev, ko se uporablja samo frekvenca GPS L1. Zgornji del razpona je na razpolago uporabnikom, ki imajo dvofrekvenčni sprejemnik GPS L1–L5 ali kombiniran dvofrekvenčni sprejemnik GPS/Galileo.
      
         (6)  „Kopenske površine območja“ so katero koli kopensko ozemlje, vključno z otoki, v FIR tega območja, razen za storitev kategorije I, s katero niso pokriti Azori, Madeira in Kanarski otoki.
      
         (7)  Dokler ne bo dokazana zadostna zmogljivost sistema Galileo, je sprejemljiva raven storitev APV-I.
      
         (8)  Specifikacije zmogljivosti v tej preglednici se nanašajo samo na prispevek signala v vesolju.
      
         (9)  Nacionalne (ali teritorialne) vode so v Konvenciji Združenih narodov o pomorskem, pravu iz leta 1982 opredeljene kot vode do največ 12 morskih milj od obalne črte.
      
         Dodatek
         
            KRATICE
         
         
                     APV
                  
                  
                     postopek prileta z vertikalnim vodenjem
                  
               
                     CAT
                  
                  
                     kategorija
                  
               
                     EDAS
                  
                  
                     EGNOS Data Access Service
                  
               
                     EGNOS
                  
                  
                     evropski geostacionarni navigacijski prekrivni sistem
                  
               
                     EU-MS
                  
                  
                     države članice Evropske unije
                  
               
                     FIR
                  
                  
                     letalsko informativno območje
                  
               
                     Galileo E1
                  
                  
                     frekvenca E1 sistema Galileo, ki ustreza 1 575,42 MHz
                  
               
                     Galileo E5a
                  
                  
                     frekvenca E5a sistema Galileo, ki ustreza 1 176,45 MHz
                  
               
                     GPS
                  
                  
                     globalni pozicionirni sistem
                  
               
                     GPS L1
                  
                  
                     frekvenca L1 sistema GPS, ki ustreza 1 575,42 MHz
                  
               
                     GPS L5
                  
                  
                     frekvenca L5 sistema GPS, ki ustreza 1 176,45 MHz
                  
               
                     HAL
                  
                  
                     horizontalna komponenta meje alarma
                  
               
                     ICAO
                  
                  
                     Mednarodna organizacija civilnega letalstva
                  
               
                     IMO
                  
                  
                     Mednarodna pomorska organizacija
                  
               
                     LPV
                  
                  
                     zmogljivost oddajnika smeri z vertikalnim vodenjem
                  
               
                     OS
                  
                  
                     odprta storitev
                  
               
                     RIMS
                  
                  
                     postaja za določanje razdalje in spremljanje integritete
                  
               
                     SARPs
                  
                  
                     standardi in priporočene prakse
                  
               
                     SBAS
                  
                  
                     satelitski dopolnilni sistem
                  
               
                     SoL
                  
                  
                     varnost življenja
                  
               
                     UTC
                  
                  
                     usklajeni svetovni čas
                  
               
                     VAL
                  
                  
                     vertikalna komponenta meje alarma
                  
               
                     VNSE
                  
                  
                     vertikalna napaka sistema navigacije